                класификация на информацията:	
ниво 0, TLP - WHITE  

ПРОЕКТ

НАРЕДБА 

за изменение и допълнение на Наредба № Н-4 от 14.06.2007 г. за провеждане на конкурсите за директори на държавните културни институти

(Обн. ДВ, бр. 50 от 2007 г., изм. и доп. бр. 102 от 2013 г., бр. 57 от 2014 г., бр. 82 от 2015 г.)


§ 1. В чл. 3 се правят следните изменения и допълнения:
1. Алинея 4 се изменя така:
„(4) Министерството на културата предоставя:
1. на всички кандидати: длъжностна характеристика за конкурсната длъжност и информация относно текущия репертоарен план/годишен план  за дейността или друг аналогичен документ, структурата, бюджета, числеността и щатното разписание на персонала“.
2. на кандидатите за длъжността „директор на държавно училище по изкуства и училище по култура“ се предоставя освен информацията по т. 1 и информация за формите на обучение и съществуващите в училището профили, професии и специалности за подготовка на деца и ученици.“
2.Създава се ал. 5:
„(5) Информацията по ал. 4 се изготвя и изпраща в Министерството на културата за целите на съответната конкурсна процедура от съответния държавен културен институт или български културен институт в чужбина“.
	
§ 2. Член 4 се изменя така:
„Чл. 4. (1) За участие в конкурс за директор на държавен културен институт, кандидатите подават: 
1.писмено заявление съгласно приложение № 1, към което прилагат документите по т. 3 - 9;
2.документ за самоличност, който се предоставя за справка;
3.копие от диплома за придобита образователно-квалификационна степен на висше образование, които се изискват за длъжността;
4.копие документ за трудовия стаж на кандидата в съответната област съгласно изискванията, посочени в обявата, който следва да удостоверява:
а) четири години професионален опит в съответна област на дейност на държавния културен институт - за всички държавни културни институти, с изключение на тези по буква „б“, освен ако друго е предвидено в закон;
б) пет години управленски опит в културен институт, финансиран основно със средства от държавен и/или общински бюджет, в случаите, когато се кандидатства за длъжност „директор“ на държавен културен институт със статут „национално значение“, освен ако друго е предвидено в закон;
5.документ за медицински преглед при първоначално постъпване на работа и след преустановяване на трудовата дейност по трудово правоотношение за срок над 3 месеца;
6. концепция за развитието на държавния културен институт;
7.други документи, удостоверяващи наличието на специфични изисквания, посочени в обявлението;
9. електронна поща за изпращане на документи и съобщения във връзка с конкурса.
(2) Кандидатите за длъжността „директор“ на български културен институт в чужбина освен документите по ал. 1 представят и:
1.копие на диплома за висше образование, с придобита минимална образователно-квалификационна степен и копие на документ, удостоверяващ професионалният опит, необходими за заемане на длъжност в българските културни институти в чужбина, съгласно Класификатора на длъжностите в българските културни институти в чужбина по чл. 17, ал. 7 от Закона за закрила и развитие на културата (ЗЗРК).
2.копие на документ, удостоверяващ професионален опит в областта на международното културно сътрудничество;
3.копие на документ за владеене на езика на страната домакин, посочен в заповедта по чл. 3, ал. 1 и в обявлението за конкурса, с изключение на случаите когато това не е приложимо;
4.копие на документ, удостоверяващ владеенето на един от официалните езици на Европейския съюз.
(3) Кандидатите за длъжността „директор“ на държавно училище по изкуствата и на държавно училище по култура следва да отговарят на изискванията на чл. 215 от Закона за предучилищното и училищното образование и чл. 33, ал. 1 от Наредба № 15 за статута и професионалното развитие на учителите (Обн., ДВ, бр. 61 от 2.08.2019 г.), за което за тях не се прилага ал. 1, т. 3 и 4, като съответно те трябва:
1.да не е осъждани за умишлено престъпление от общ характер, независимо от реабилитацията;
2.да не е лишени от право да упражнява професията си;
3.да не страдат от заболявания и отклонения, които застрашават живота и здравето на учениците, определени с наредба, издадена от министъра на здравеопазването, съгласувано с министъра на образованието и науката.
4.да представят копие от документ за придобито висше образование с образователно-квалификационна степен „магистър“ и копие от документ, удостоверяващ наличие на не по-малко от пет години учителски стаж .
(4) Кандидатите за длъжностите "директор" на държавен културен институт, "директор" на държавен културен институт с национално значение и "директор" на български културен институт в чужбина не трябва да са осъждани за умишлено престъпления от общ характер, справката за което се извършва служебно.
(5) Документите за висше образование по ал. 1, 2 и 3, издадени в чужбина, се представят след признаване и легализация от оправомощените органи в Република България в превод на български език.

§ 3. Член 5  се изменя така:
„(1) Концепцията по чл. 4, ал. 1, т. 7 се разработва от кандидатите за срока, за който възниква трудовото правоотношение на директора на съответния държавен културен институт.
(2) Кандидатите за длъжността „директор“ на български културен институт в чужбина разработват концепцията си по чл. 4, ал. 1, т. 7 в съответствие с изискванията на чл. 17, ал. 2 от ЗЗРК.
(3) Концепцията по чл. 4, ал. 1, т. 7 се представя в затворен, непрозрачен плик, с подпис на всяка страница в обем не по-малко от седем и не повече от 20 страници.
(4) Концепцията за развитието на държавен културен институт в областта на театъра съдържа: 
1. стратегия за художественото и творческо развитие и управление на културния институт: 
а) подробен репертоарен план;
б) тенденции в развитието на репертоара - жанрови намерения, постановъчни екипи; 
в) възможности за разширяване на зрителската аудитория;
г) отчитане на демографски и културни особености в съответствие с предмета на дейност на института;
д)анализ и оценка за състоянието на културния институт;
2.финансово-икономически показатели, които включват: 
а) планиране на основните показатели - брой спектакли за една година, брой зрители, средна цена на билет;
б) планиране на съвместни проекти с други театри, с международни организации и други културни организации;
3. кадрово управление и политики на заетост;
4. поддържане и подобряване на материалната база;
5. етапи за реализация на концепцията.
(5) Концепцията за развитието на държавен културен институт в областта на музиката и танца, включително за театрален продуцентски център, театрално-музикален продуцентски център, държавен музикален и балетен център и театрално-музикален и филхармоничен център съдържа:
1. стратегия за художественото и творческо развитие и управление на културния институт:
а) подробен репертоарен план;
б) тенденции в развитието на репертоара - жанрови намерения, постановъчни екипи; 
в) възможности за разширяване на зрителската аудитория;
г) отчитане на демографски и културни особености в съответствие с предмета на дейност на института;
д) анализ и оценка за състоянието на културния институт;
2. финансово-икономически показатели, които включват: 
а) планиране на основните показатели-брой спектакли за една година, брой зрители, средна цена на билет;
б) планиране на съвместни проекти с други театри, с международни организации и други културни организации;
3. кадрово управление и политики на заетост;
4. поддържане и подобряване на материалната база;
5. етапи за реализация на концепцията.
(6) Концепцията за развитието на държавен музей съдържа:
1.анализ и оценка на състоянието и дейността на музея, основни проблеми на функционирането му;
2.визия, стратегически цели и приоритети и очаквани резултати в управлението, финансирането, структурата и организацията на дейността на музея, механизми за реализация;
3. съвременни тенденции за развитието на музея като културна и научна организация и мястото му в националната музейна мрежа;
4.мерки и дейности за реализиране на конкретните цели, свързани с управлението, опазването и представянето на музейните фондове, научноизследователската, образователната и познавателната дейност на музея;
5.форми и механизми на работа за увеличаване на публиката в музея  и обектите под негово управление;
6. законодателство в сферата на културното наследство и музеите;
7. кадрово управление и развитие на човешките ресурси;
8. финансово-икономически план за развитие, възможности за осигуряване на допълнителни средства;
9. етапи и очаквани резултати от реализация на концепцията.
(7) Концепцията за развитието на държавно училище по изкуствата и държавно училище по културата съдържа:
1. стратегия за развитие на училището;
2. специфика на училището за организиране на учебно-възпитателната и творческата дейност по съответните специалности, професии и профили съобразно демографските и културните особености на района, в който работи училището;
3. политика за професионална и кариерно развитие на педагогическите специалисти;
4. анализ и оценка на проблемите и възможностите за тяхното решаване, перспективи за развитие;
5. финансово управление на училището и възможности за набиране на допълнителни финансови средства;
6. поддържане и подобряване на материалната база;
7. етапи за реализация на концепцията.
(8) Концепцията за развитието на български културен институт в чужбина съдържа:
1. стратегия за цялостната политика на управление на културния институт - цели, пътища за постигане на очакваните резултати;
2. концепция за развиване на културната дейност на института;
3. приоритетни области в управлението на института;
4. планиране и реализация на конкретни проекти;
5. финансово планиране и управление на дейността на института;
6. финансово планиране за осигуряване на допълнителни приходи;
7. познаване на страната домакин и контакти с местни институции - държавни и частни;
8.стратегия за взаимодействие с български общности и организации в страната домакин;
9. мерки за разширяване на информационната дейност на института;
10. пътища за разширяването на посещаемостта на института;
11. етапи за реализация на концепцията.
(9) Концепцията за развитието на Българската национална филмотека съдържа:
1. показатели по опазване, консервация и реставрация на фонда;
2. подробен план с екипи за първата година от петгодишния период за дейността по капитално осигуряване и фондовете за реставрация и консервация;
2. тенденции в развитието на репертоара на кино "Одеон" и гостувания на филмите на Българската национална филмотека във и извън страната;
3. възможности за разширяване на зрителската аудитория чрез отдаване под наем на архивни филмови единици и тираж на филми;
4. планиране на основните показатели;
5. количество заглавия и определен метраж за обработка;
6. планиране на съвместни проекти с международни институции и организации, фестивали, конгреси, седмици, чествания и др.;
7. политики на заетост;
8. мерки по спазване на Закона за авторското право и сродните му права, Закона за задължителното депозиране на печатни и други произведения и за обявяване на разпространителите и доставчиците на медийни услуги, Закона за Националния архивен фонд и Закона за културното наследство. 
9. етапи за реализация на концепцията.
(10) Концепцията за развитието на Националната библиотека "Св. св. Кирил и Методий" съдържа:
1. насоки за утвърждаване мястото на Националната библиотека "Св. св. Кирил и Методий" сред останалите държавни културни институти с национално значение и общокултурното пространство на страната;
2. стратегия за развитието на Националната библиотека "Св. св. Кирил и Методий" като водещ библиотечен институт, архив на българската книжовна и документална продукция и център на библиографската регистрация, национален архив на ръкописно-документалното наследство; научноизследователска и научно-приложна дейност;
3.възможности за участие в изграждането на националната автоматизирана библиотечно-информационна мрежа;
4.планиране и развитие на основните показатели и възможности за усъвършенстване на обслужването, издателска дейност;
5. финансово-икономически план за развитие на библиотеката, възможности за осигуряване на допълнителни средства;
6. международно сътрудничество;
7. политика на заетост и мерки за развитието на човешките ресурси на библиотеката;
8. мерки за подобряване на условията за поддържане и обновяване на базата с оглед създаване на оптимални условия за работа на библиотеката;
9. представяне на мерки, гарантиращи повишаване на качеството на изпълняваните задачи, възложени на Националната библиотека като национален културен институт;
10. етапи за реализация на концепцията.
(11) Концепцията за развитие на Националния институт за недвижимо културно наследство съдържа:
1. анализ и оценка на състоянието и дейността на Националния институт за недвижимо културно наследство, основни проблеми на функционирането му;
2. насоки за утвърждаване мястото на Националния институт за недвижимо културно наследство в националната система за опазване на културното наследство и връзка с другите културни институти и организации в областта на културно наследство;
3. стратегия за развитието на Националния институт за недвижимо културно наследство като държавен културен институт с национално значение към министъра на културата, извършващ дейност в областта на опазване на недвижимото културно наследство, който:
а) води публичен регистър на недвижимите културни ценности;
б) поддържа национален документален архивен фонд и информационен център;
в) провежда дейност, включително и научноизследователска, по издирване и изучаване и предлага деклариране и предоставяне на статут на обекти на недвижимото културно наследство;
г) извършва специализирано документиране на недвижими културни ценности и на наличната информация за тях, както и създава и поддържа специализирана карта на недвижимите културни ценности;
4. възможности за усъвършенстване на обслужването на физически и юридически лица;
5. финансово-икономическа стратегия за развитие на културния институт;
6. виждане за участие в програми, проекти, международно сътрудничество;
7. мерки за развитието на човешките ресурси, за поддържане и обновяване на материалната база с оглед създаване на оптимални условия за работа;
8. етапи за реализация на концепцията.
(12) Концепцията за развитие на Центъра за подводна археология съдържа:
1. анализ и оценка на държавната политика в областта на опазването на културното наследство под вода и състоянието и дейността, основни проблеми на функционирането му;
2. насоки за утвърждаване на държавния културен институт в системата на опазването на недвижимото и движимото културно наследство и връзка с другите културни институти и организации в областта на културното наследство;
3. стратегия за развитието на държавния културен институт като водещ експертен и методически институт в областта на опазването на културното наследство под вода, който:
а) координира дейностите, свързани с управлението и изследването на подводното археологическо наследство;
б) поддържа регистър на подводните културни ценности;
в) издирва, изучава и представя археологическото културно наследство под вода;
4. възможности за участие в изграждането на националната информационна система за недвижимото и движимото културно наследство;
5. възможности за усъвършенстване на обслужването на физически и юридически лица;
6. финансово-икономическа стратегия за развитие и възможности за осигуряване на допълнителни средства;
7. виждане за участие в международни проекти и програми и международно сътрудничество;
8. мерки за развитието на човешките ресурси, за поддържане и обновяване на материалната база с оглед създаване на оптимални условия за работа;
9. етапи за реализация на концепцията.
(13) Концепцията за развитие на Културен център ,,Двореца“ Балчик съдържа:
1. анализ и оценка на състоянието и дейността на културния институт, основни проблеми на функционирането му;
2. насоки за утвърждаване на държавния културен институт в системата на опазването на недвижимото и движимото културно наследство и връзка с другите културни институти и организации в областта на културното наследство;
3. стратегически цели и приоритети и очаквани резултати в управлението, финансирането, структурата и организацията на дейността на културния институт, механизми за реализация;
4. съвременни тенденции за развитието на културния институт;
5. мерки за реализиране на конкретните цели, свързани с управлението, опазването и представянето на културното наследство на територията на културния институт;
6. форми и механизми на работа за увеличаване на публиката в културния институт;
7. законодателство в сферата на културното наследство и държавните културни институти.
8. етапи за реализация на концепцията.

§ 4. В чл. 7  се правят следните изменения и допълнения:
1.Алинея 2 се изменя така:
„(2) Председателят на комисията по допускане публикува на интернет страницата:
1.списък с допуснатите до конкурс кандидати (име и фамилия);
            2.списък с недопуснатите до конкурс кандидати (име и фамилия);
3.датата, часът и мястото провеждане на конкурса.
2.Създава се ал. 3:
„(3) Съобщение относно информацията по ал. 2 се изпраща и по електронната поща на кандидата, предоставена със заявлението по чл. 4, ал. 1.

§ 5. В чл. 8, ал. 2 се правят следните изменения и допълнения:
 1.Създава се нова т.2 :
„2. трима директори на национални и/или регионални музеи - при провеждане на конкурс за държавни музеи“.
 2. Досегашната т. 2 става т. 3 и се изменя така:
„3.един представител на съответната община, на територията, на която е седалището на държавния културен институт“;
 3. Досегашната т. 3 става т. 4.
 4.Създават се точки 5 и 6:
„5. един представител на обществения съвет към съответното училище - при провеждане на конкурс за длъжността „директор“ на държавно училище по изкуствата и държавно училище по културата; 
 6. при провеждане на конкурс за длъжността „директор“ на български културен институт в чужбина се включват като членове равен брой специалисти, предложени от Министерството на културата и Министерството на външните работи“.

§ 6. В чл. 9 се правят следните изменения и допълнения:
1. Досегашният текст става ал. 1.
2. Създава се ал. 2:
„(2) Членовете на комисията попълват и подписват декларация съгласно Приложение № 2а, че не са „свързани лица“ по смисъла на Закона за противодействие на корупцията с кандидатите.“
        
§ 7. В член 10 се правят следните изменения:
1.Алинея 2 се отменя.
2.В ал. 3 думите „чл. 10“ се заличават.
        
§ 8. Член 11 се изменя така:
Чл. 11. (1) Комисията разглежда представените документи и концепции за развитието на културния институт и провежда събеседване с кандидатите.
(2) Редът за явяване на кандидатите пред комисията се определя по предварително изтеглен жребий.
(3) Пликът с концепцията се отваря непосредствено преди явяването пред комисията на съответния кандидат. При провеждането на събеседването комисията предоставя възможност на кандидата да представи устно разработената от него концепция за развитието на културния институт. Всеки от членовете на комисията може да задава допълващи и уточняващи въпроси.
(4) При провеждането на събеседването комисията оценява концепцията, професионалната подготовка и другите качества на кандидата, необходими за заемането на длъжността, като всеки член от комисията попълва отделна оценъчна карта, както следва:
1.Приложение № 3-за длъжността „директор“ на държавен културен институт в областта на театъра;
2.Приложение № 4-за длъжността „директор“ на театрално-музикален продуцентски център и на музикално –драматичен театър;
3. Приложение № 5-за длъжността „директор“ на Театрална работилница Сфумато;
4. Приложение № 6-за длъжността „директор“ на Театър 199;
5. Приложение № 7-за длъжността „директор“ на държавна опера;
6. Приложение № 8-за длъжността „директор“ на Театрално-музикален и филхармоничен център;
7. Приложение № 9-за длъжността „директор“ на Театрално-музикален център- Кърджали;
8. Приложение № 10-за длъжността „директор“ на държавен музей и на държавен музей с национално значение;
9. Приложение № 11-за длъжността „директор“ на Културен център „Двореца“-Балчик;
10. Приложение № 12-за длъжността „директор“ на Филхармония/Симфониета;
11. Приложение № 13-за длъжността „директор“ на български културен институт в чужбина;
12. Приложение № 14-за длъжността „директор“ на Център за подводна археология;
13.Приложение № 15-за длъжността „директор“ на държавно училище по изкуствата и по културата;
14.Приложение № 16-за длъжността „директор“ на Народен театър „Иван Вазов“;
15.Приложение № 17-за длъжността „директор“ Държавен музикален и балетен център;
16.Приложение № 18-за длъжността „директор“ на Софийска опера и балет;
17.Приложение № 19-за длъжността „директор“ на Софийска филхармония;
18.Приложение № 20-за длъжността „директор“ на Националната библиотека „Св. Св. Кирил и Методий“.
19.Приложение № 21-за длъжността „директор“ на Националния институт за недвижимо културно наследство;
20.Приложение № 22-за длъжността „директор“ на Българска национална филмотека;
21.Приложение № 23-за длъжността „директор“ на Фолклорен ансамбъл „Филип Кутев“;
§ 9. Член 12 се отменя.
§ 10. В член 14 се правят следните изменения и допълнения:
1.Досегашният текст става алинея 1.
2.Създава се алинея 2:
„(2) Протоколът по ал.1 се съставя от технически секретар, посочен в заповедта по чл. 8, ал. 1, в присъствието на членовете на комисията.“

§ 11. В чл. 15 след думите „от провеждането му“ се добавят думите „писмено или по електронна поща и в същия срок се обявява на интернет страницата на Министерството на културата. 

§ 12. В чл. 16, т. 1 се изменя така:
 „1. обявлението по  чл. 3, ал. 2.“

§ 13. Създава се чл. 17:
„Чл. 17. (1) При провеждане на конкурс по реда на тази наредба се осигуряват аудио-видеонаблюдение и аудио-видеозапис като мярка в защита на дейности от обществен интерес.
(2) Дейностите по ал. 1 се осъществява при предприемане на необходимите технически и организационни мерки за защита на обработваните лични данни.
(3) Аудио-видеозаписите се публикуван на интернет страницата на Министерството на културата.
(4) Аудио-видеозаписите се съхраняват за период от 6 (шест) месеца от приключването на конкурса. 
(5) Всички служители, които участват в организацията и провеждането на конкурсите, са длъжни да не разпространяват по какъвто и да било начин информацията, станала им известна във връзка или по повод изпълнението на възложените им задачи.
(6)Документацията за всеки конкурс се съхранява 5 години.


ПРЕХОДНИ И ЗАКЛЮЧИТЕЛНИ РАЗПОРЕДБИ

§ 14. Конкурсни процедури, обявени до влизане в сила на настоящата наредба се довършват по досегашния ред.

§ 15. Тази наредба влиза в сила от деня на обнародването ѝ в Държавен вестник.





НАЙДЕН ТОДОРОВ
МИНИСТЪР

§ 16. Приложение № 1 към чл. 4, ал. 1, т. 1 се изменя така:
Приложение № 1 към чл. 4, ал. 1, т. 1
	[bookmark: to_paragraph_id46643681]             ДО
             МИНИСТЪРА НА КУЛТУРАТА


ЗАЯВЛЕНИЕ 

за участие в конкурс за длъжност "директор" на ............................................
(наименование на държавния културен институт)

	
Лична информация

	Трите имена на кандидата
	

	Място на раждане
	

	ЕГН
	

	Постоянен адрес и адрес за кореспонденция
	

	Телефон
	

	Електронна поща за изпращане на документи и съобщения във   връзка с конкурса.
	


 

	[bookmark: to_paragraph_id46658702]Вид и степен на завършено висше образование

	Наименование на висшето училище
	Номер и дата на издаване на диплома или удостоверение за признаване
	Образователно-квалифи-кационна степен
	Специалност

	 
 
	
	
	



Допълнителна квалификация и правоспособност

	Тема/наименование на
квалификационната програма или курс, вкл. за владеене на чужд език

	Период и място на провеждане
	Получени дипломи, сертификати и удостоверения

	 
	
	


 Забележка:
Тук се посочват квалификационни програми и курсове, които не са съпроводени  с придобиване на образователно- квалификационна степен.

	[bookmark: to_paragraph_id46658703]
Професионален опит

	Организации
	Период
	  Заемани длъжности
	Основни дейности и отговорности

	 
	
	
	

	 
	
	
	


 Забележка: 
Посочете всички организации, в които сте работили, като започнете с последната, в която работите или сте били на работа. Посочват се и трудови ангажименти, като свободна професия и самонает.

Прилагам следните документи:
1.................................................................... 
2....................................................................
3.................................................................... 
Подпис: 

Дата:

Информация

за обработване на лични данни за целите на провеждане на конкурс за заемане на длъжността "директор" в държавните и общинските институции в системата на предучилищното и училищното образование съгласно чл. 13 от Регламент (ЕС)2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните/ОРЗД)


1.Предоставените лични данни на администратора на лични данни са необходими за провеждане на конкурс за заемане на длъжността „директор“ на държавен културен институт, държавен културен институт със статут „национално значение, български културен институт в чужбина.
2.При не представяне на горепосочените лични данни не могат да бъдат изпълнени законовите изисквания за участие в конкурса, установени в нормативните актове.
3. При провеждане на конкурса се осъществява видеонаблюдение. Видеозаписите се съхраняват за период от 6(шест) месеца от приключването на конкурса.
4. Администраторът не извършва други действия на обработка по отношение на личните данни освен за целите на конкурса в съответствие с приложимото законодателство.
5. Предоставените лични данни ще бъдат обработвани и съхранявани при спазване на разпоредбите на нормативните актове в областта на защита на личните данни и приложимото българско и европейско законодателство.
6. Срокът за съхранение на предоставените лични данни е само за периода, за който са необходими, с оглед изпълнение на целите, за които са събрани, включително за спазване на изискванията на действащата нормативна уредба.
7. Участниците в конкурсната процедура имат право да изискват от администратора заличаване или коригиране на личните им данни, обработването на които не отговаря на изискванията на ОРЗД и на Закона за защита на личните данни, както и право на жалба до надзорен орган.

Запознах се с представената информация, която потвърждавам, че прочетох и разбрах.
Декларатор:................ 

(.......................................................................)
(име, презиме и фамилия)


	Дата:.....................































§ 17. Досегашното приложение № 2 към чл. 9, ал. 1 се изменя така:

Приложение № 2 към чл. 9, ал. 1


ДЕКЛАРАЦИЯ

Долуподписаният(ата)………………………………………………………………………………………………, ЕГН……………………………………., лична карта № ………….............., изд. на……………….,изд. от ……………………., член на конкурсната комисия, назначена със заповед № ............................... на министъра на културата,
Декларирам, че няма да разгласявам информация, която им е станала известна при провеждането на конкурса.

Подпис: 									Дата:
















§ 18. Създава се приложение № 2а към чл. 9, ал. 2:
Приложение № 2а към чл. 9, ал. 2


ДЕКЛАРАЦИЯ

Долуподписаният(ата)………………………………………………………………………………………………, ЕГН……………………………………., лична карта № ………….............., изд. на……………….,изд. от ……………………., член на конкурсната комисия, назначена със заповед № ............................... на министъра на културата,
Декларирам, че не съм; "свързано лице" по смисъла на Закона за противодействие на корупцията.

Подпис:                                                                                                        Дата:

